**PAPRASTOJO REMONTO DARBŲ RANGOS**

**VIEŠOJO PIRKIMO-PARDAVIMO SUTARTIS**

**I. SPECIALIOJI DALIS**

2022 m. d. Nr.

Vilnius

Lietuvos kariuomenės Logistikos valdybos Įgulų aptarnavimo tarnyba, atstovaujama Administracijos viršininko, vykdančio vado funkcijas, mjr. Rolando Pilvinio (toliau – **Užsakovas**), ir

UAB Inovasta, atstovaujama direktoriaus Dainiaus Misevičiaus, veikiančio pagal įmonės įstatus (toliau – **Rangovas**), toliau kartu šioje sutartyje vadinami „Šalimis“, o kiekvienas atskirai – „Šalimi“, vadovaudamosi Lietuvos Respublikos viešųjų pirkimų įstatymu, sudarė šią Paprastojo remonto darbų rangos viešojo pirkimo - pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

|  |  |
| --- | --- |
| **1. Sutarties objektas**  1.1. **Rangovas** įsipareigoja savo jėgomis, medžiagomis, rizika ir atsakomybe pagal teisės aktuose, Sutartyje ir jos prieduose nustatytus reikalavimus atlikti **GŠB sandėlio 18F1p durų keitimo darbus** (toliau – darbus), o **Užsakovas** įsipareigoja priimti tinkamai atliktus darbus bei už juos sumokėti **Rangovui** Sutartyje ir jos prieduose nustatyta tvarka ir sąlygomis.  1.2. **Rangovo** atliekami darbai ir su darbų atlikimu susijusios teikiamos paslaugos detalizuojami kituose Sutarties punktuose ir Sutarties prieduose. | |
| **2. Darbų kaina/kainodaros taisyklės**  2.1. Darbų kaina – 3870,00 EUR (trys tūkstančiai aštuoni šimtai septyniasdešimt eurų, 00 ct) su PVM visais kitais mokesčiais ir išlaidomis, atsirandančiomis vykdant šią Sutartį.  2.2. Sutarties kaina gali būti keičiama šiais atvejais:  2.2.1. Pasikeitus pridėtinės vertės mokesčio tarifui, darbų kaina, nurodyta Sutarties specialiosios dalies 2.1 papunktyje, perskaičiuojama Sutarties bendrojoje dalyje nustatyta tvarka.  2.2.2. Dėl Sutarties bendrosios dalies 2.2 papunktyje nurodytų atvejų.  2.3. Sutarties kaina gali būti pakeista (didinama arba mažinama) tik tuo atveju, jeigu Sutartyje nurodytų darbų apimtis skiriasi daugiau kaip 0 (nulis) procentų.  2.4. Kiekio (apimties) keitimas (Sutarties keitimas) privalo atitikti Lietuvos Respublikos viešųjų pirkimų įstatymo 89 straipsnyje ir Kainodaros taisyklių nustatymo metodikoje (toliau – Metodika), patvirtintoje Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (2019 m. sausio 24 d. įsakymo Nr. 1S-13 redakcija), nustatytas sąlygas. | |
| **3. Mokėjimo sąlygos**  3.1. Sąskaitose faktūrose **Užsakovu** nurodoma Įgulų aptarnavimo tarnyba, o mokėtoju – Lietuvos kariuomenė.  3.2. Mokėjimai pagal šią Sutartį vykdomi Sutarties bendrojoje dalyje nustatyta tvarka.  3.3. **Rangovas**, išrašydamas PVM sąskaitą faktūrą, turi taikyti PVM įstatymo 96 straipsnį visiems darbams;  3.4. **Rangovui** yra apmokama suma be PVM pagal PVM įstatymo 96 straipsnį, o Pirkėjas PVM už Rangovą sumoka į VMI surenkamąją sąskaitą;  3.5. Pasikeitus PVM įstatymo 96 straipsnio nuostatoms, Sutarties specialiosios dalies 3.3 ir 3.4 punktai bus keičiami.  3.6. PVM sąskaitos – faktūros teikiamos vadovaujantis Lietuvos Respublikos viešųjų pirkimų įstatymo 22 straipsnio 3 dalies nuostatomis.  3.7. Avansas nenumatytas. | |
| **4. Darbų atlikimo vieta, terminai ir sąlygos**  4.1. Darbų atlikimo vieta – J. Kairiūkščio g. 14, Vilnius.  4.2. Sutartis įsigalioja nuo abiejų šalių pasirašymo dienos. Darbų atlikimo grafikas nurodytas Sutarties 2 priede „Darbų vykdymo grafikas“ (toliau – 2 priedas). Į šiuos terminus neįskaitomas galimas Sutarties sustabdymas, numatytas Sutarties bendrosios dalies 10 punkte.  4.4. Darbų vykdymo grafikas gali būti koreguojamas tik dėl aplinkybių, kurios nepriklauso nuo Rangovo, taip pat dėl:  4.4.1. išskirtinai nepalankių gamtinių sąlygų (taikoma darbams, kurių kokybė priklauso nuo gamtinių sąlygų);  4.4.2. pakeitimų atliekamų vadovaujantis sutarties specialiosios dalies 6 punktu;  4.4.3. bet kokio vėlavimo, kliūčių ar trukdymų, sukeltų arba priskiriamų Užsakovui arba Užsakovo personalui. | |
| **5. Kitos šalių teisės ir pareigos**  Šalių teisės ir pareigos numatytos Sutarties bendrojoje dalyje. | |
| **6. Papildomi darbai**  Taikomos sąlygos, numatytos Sutarties Bendrosios dalies 2.6 punkte.  Papildomi darbai vykdomi juos įteisinus vadovaujantis krašto apsaugos ministro 2012 m. liepos 16 d. įsakyme Nr. V-808 ,,Dėl statinio paprastojo remonto darbų tvarkos aprašo tvirtinimo“ nustatyta tvarka. | |
| **7. Šalių atsakomybė**  7.1. Sutartinės atsakomybės taikymo Rangovui sąlygos numatytos Sutarties bendrosios dalies 8.1 – 8.4, 8.8. punktuose. | |
| **8. Ši sutartis galioja** iki visiško finansinių ir garantinių įsipareigojimų įvykdymo.  Pratęsimas nenumatytas. | |
| **9. Sutarties įvykdymo užtikrinimas –** banko ar draudimo bendrovės garantijos raštas nereikalaujamas. | |
| **10.** Rangovui vėluojant pradėti vykdyti ar atlikti darbus daugiau kaip 5 darbo dienas nuo Sutarties 2 priede nustatytų terminų, Užsakovas turi teisę Sutarties bendrojoje dalyje nustatyta tvarka nutraukti Sutartį. | |
| **11. Subrangovai** (***taikoma, kai Rangovas numato juos pasitelkti****)***:**  11.1. (Nurodomi subrangovai, jų atliekama Darbų dalis, jei tiekėjas juos numato pasitelkti).  11.2**.** Sutartyje nurodytam (-iems) subrangovui (-ams) bankrutavus arba atsisakius vykdyt sutartyje nurodytus darbus, jis (jie) gali būti keičiamas (-i) kitu (-ais) subrangovu (-ais). Prašymas dėl sutartyje nustatyto subrangovo keitimo kitu subrangovu **Pirkėjui** pateikiamas raštu, nurodant tokio keitimo priežastis. Naujas subrangovas privalo atitikti visus subrangovui viešojo pirkimo, kurio pagrindu pasirašyta ši sutartis, keliamus reikalavimus.  11.3.Nustatyto subrangovo pakeitimas kitu subrangovu įforminamas raštu. | |
| **12.** Kitos nuostatos:  12.1 **Užsakovo** techniniai prižiūrėtojai – LK LV ĮAT VĮAC Infrastruktūros priežiūros skyriaus pastatų ir statinių techninės priežiūros vyresn. specialistas vyr. ltn. Žygimantas Jakštas, tel. +370 706 72804.  2.2. **Užsakovo** atsakingas asmuo už Sutarties koordinavimą – LK LV ĮAT VĮAC viršininkas.  12.3. **Rangovo** statybos vadovas – Sigitas Krivičius, tel. +370 610 07508 | |
| **13. Sutarties priedai**  1 priedas „GŠB sandėlio 18F1p durų keitimo darbų lokalinė sąmata“, 1 lapas;  2 priedas „Darbų vykdymo grafikas“, 1 lapas;  3 priedas „Techninė specifikacija“, 4 lapai;  4 priedas „Planas“, 1 lapas. | |
| **14. Užsakovo rekvizitai**  **LK LV Įgulų aptarnavimo tarnyba**  Mindaugo g. 26, LT-03215 Vilnius  Filialo kodas 300066843  Tel. (8 5) 278 53 43  Faksas (8 5) 211 38 14  **Mokėtojo rekvizitai:**  Lietuvos kariuomenė  juridinio asmens kodas 188732677  Šv. Ignoto g. 8, LT-01120 Vilnius  A.s.LT48 7300 0100 0246 0179  AB bankas Swedbank, banko kodas 73000  PVM mokėtojo kodas LT887326716 | **15. Rangovo rekvizitai**  **UAB Inovasta**  J. Žemgulio g. 46, Panevėžys  Įmonės kodas 304462847  PVM mokėtojo kodas LT100010738716 |

|  |  |
| --- | --- |
| **Užsakovo** vardu  LK LV Įgulų aptarnavimo tarnybos Administracijos viršininkas, vykdantis vado funkcijas  mjr. Rolandas Pilvinis | **Rangovo** vardu  UAB Inovasta  direktorius  Dainius Misevičius |

**PAPRASTOJO REMONTO DARBŲ RANGOS VIEŠOJO PIRKIMO-PARDAVIMO SUTARTIS**

**II. BENDROJI DALIS**

**1. Sąvokos**

1.1. Šioje sutartyje naudojamos pagrindinės sąvokos:

1.1.1. **Darbai** – paprastojo remonto darbai, kuriuos pagal Sutartį privalo atlikti Rangovas.

1.1.2. **Darbų pradžia** – Statybvietės perdavimo ir priėmimo akto pasirašymo data.

1.1.3. **Darbų atlikimo terminas** – laikas, skaičiuojamas nuo Darbų pradžios iki Darbų perdavimo-priėmimo dienos, įskaitant atliktus baigiamuosius bandymus (*jeigu taikoma*).

1.1.4. **Atliktų darbų aktas** – dokumentas, įforminantis Darbų perdavimą-priėmimą, pasirašomas vadovaujantis Sutarties sąlygomis.

1.1.5. **Išlaidos** – visos pagrįstai Statybvietėje ar už jos ribų patirtos Rangovo tiesioginės ir netiesioginės išlaidos, susijusios su Sutartyje numatytais Darbais. Į išlaidas negali būti įskaičiuojamos negautos pajamos.

1.1.6. **Įranga** – prietaisai ir mechanizmai sudarantys Darbus ar jų dalį.

1.1.7. **Kainodaros taisyklės** – sutarties kainos apskaičiavimo bei kainos koregavimo taisyklės.

1.1.8. **Medžiagos** – visa tai, kas turi sudaryti Darbus ar jų dalį (išskyrus Įrangą).

1.1.9. **Papildomi darbai** – tai Sutartyje nenumatyti, tačiau tiesiogiai su Sutartyje numatytais darbais susiję ir būtini Sutarčiai įvykdyti (užbaigti) darbai ir kurių **Rangovas** negalėjo numatyti (pvz. papildomų darbų būtinumas paaiškėjo tik atidengus konstrukcijas ir pan.) pateikdamas savo pasiūlymą (konkursui/deryboms) ir sudarydamas šią Sutartį.

1.1.10. **Nevykdomi darbai** – Sutartyje numatyti darbai ir/ar su jais susijusios projektavimo ir inžinerinės paslaugos arba išlaidos, kurie tampa nebūtini (nereikalingi) statiniui suremontuoti.

1.1.11. **Rangovas** – tai Sutarties šalis, atliekanti darbus šioje Sutartyje nurodytomis sąlygomis.

1.1.12**. Rangovo įrengimai** – visi prietaisai, mechanizmai, transporto priemonės bei kiti daiktai, reikalingi Darbams vykdyti, užbaigti ir bet kuriems defektams ištaisyti. Rangovo įrengimams nepriskiriama Įranga, Medžiagos ir visi kiti daiktai, skirti sudaryti Darbus ar jų dalį.

1.1.13. **Rangovo personalas** – visas personalas, kurį Rangovas įdarbina Statybvietėje, tame tarpe gali būti darbininkai, kiti Rangovo arba Subrangovo įdarbinti asmenys ir kitas personalas, padedantis Rangovui vykdyti Darbus.

1.1.14. **Statybvietė** – Darbų vykdymo vieta ar vietos, į kurias turi būti pristatoma Įranga bei Medžiagos, ir kurios ribos apibrėžiamos perduodant **Rangovui** Statybvietę.

1.1.15. **Statinio remonto prižiūrėtojas (toliau sutartyje – prižiūrėtojas)** – **Užsakovo** paskirtas darbuotojas, kuris atstovauja **Užsakovui**, vykdo konkretaus statinio paprastojo remonto darbų priežiūros funkcijas, numatytas nuostatuose (pareigybės aprašyme), Sutartyje  ir teisės aktuose.

1.1.16. **Subrangovas** - asmuo Sutartyje įvardintas kaip Subrangovas.

1.1.17. **Suremontuoto statinio (statinio dalies) pripažinimas suremontuotu** – **Užsakovo** sudarytai Statinio (statinio dalies) pripažinimo suremontuotu komisijai surašius statinio pripažinimo suremontuotu aktą ir pripažinus statinį (jo dalį) suremontuotu.

1.1.18. **Sutarties kaina** – Sutarties specialiojoje dalyje nurodyta pinigų suma, kurią **Užsakovas** Sutartyje nustatyta tvarka ir terminais įsipareigoja sumokėti **Rangovui** už visus tinkamai atliktus darbus, numatytus Sutartyje.

1.1.19. **Sutarties šalys** – Rangovas ir Užsakovas.

1.1.20. **Šalių iš anksto sutarti minimalūs nuostoliai** – tai Sutarties nustatyta tvarka apskaičiuota ir neginčijama pinigų suma, kurią šalis įsipareigoja sumokėti kitai šaliai, jeigu prievolė neįvykdyta arba netinkamai įvykdyta.

1.1.21. **Tretieji asmenys** – tai bet kurie fiziniai ar juridiniai asmenys (taip pat valstybė, valstybės institucijos, savivaldybė, savivaldybės institucijos), kurie nėra šios Sutarties šalys.

1.1.22. **Užsakovas** – tai Sutarties šalis, kurios rekvizitai nurodyti Sutartyje, perkanti darbus šioje Sutartyje nurodytomis sąlygomis;

1.1.23. **Užsakovo personalas** – visi **Užsakovui** dirbantys asmenys arba įgalioti **Užsakovo**, taip pat kitas personalas, apie kurį **Užsakovas** pranešė **Rangovui** kaip apie **Užsakovo** personalą.

1.2. Šalių iš anksto sutartų minimalių nuostolių skaičiavimas pradedamas nuo kitos dienos, kai suėjo sutartinių įsipareigojimų įvykdymo terminas ir baigiamas Sutarties šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena) arba nutraukus sutartį.

1.3. Sutarties dalių ir straipsnių pavadinimai yra naudojami tik nuorodų patogumui, ir aiškinant Sutartį gali būti naudojami tik kaip papildoma priemonė.

1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis.

1.5. Jeigu mokėjimų terminas sutampa su oficialių švenčių ir ne darbo diena Lietuvos Respublikoje, tai pagal Sutartį mokėjimų terminas yra artimiausia po šventinės dienos einanti darbo diena.

1.6. Sutartyje, kur reikalauja kontekstas, žodžiai pateikti vienaskaitoje, gali turėti daugiskaitos prasmę ir atvirkščiai.

1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

**2. Sutarties kaina (kainodaros taisyklės)**

2.1. Sutarties kaina negali būti keičiama visą sutarties galiojimo laikotarpį, išskyrus Sutartyje numatytus atvejus.

2.2. Sutarties kaina gali būti keičiama (2.2.2. punkte nurodytais atvejais mažinama) šiais atvejais:

2.2.1. kai po sutarties pasirašymo pasikeičia PVM tarifas. Tokiu atveju kaina keičiama atsižvelgus į pasikeitusio PVM tarifo dydį, o kainos pokyčio dydis yra proporcingas mokesčio tarifo pokyčio dydžiui. Perskaičiuojant sutarties kainą, perskaičiuojama tik tų darbų, kurie yra neatlikti ir bus atliekami tik po Šalių pasirašyto susitarimo įsigaliojimo dienos, kaina;

2.2.2. kai konkrečių darbų atlikimas ar statybos produktų panaudojimas (ar sumontavimas) tampa nereikalingais dėl:

2.2.2.1. papildomų darbų poreikio tampa nereikalinga atlikti Sutartyje numatytus darbus ar panaudoti (sumontuoti) statybos produktus;

2.2.2.2. projekto, pagal kurį vykdomas remontas, keitimo;

2.2.2.3. pasikeitusių teisės aktų reikalavimų tampa nereikalinga atlikti konkrečius darbus ar panaudoti (sumontuoti) statybos produktus;

2.2.2.4. kai Sutarties bendrosios dalies 3.1.2 punkte nurodytu atveju **Užsakovas** atsisako konkrečių darbų, paslaugų atlikimo ar statybos produktų panaudojimo (ar sumontavimo);

2.2.2.5. Sutarties specialiojoje dalyje nurodytų atvejų;

2.2.2.6. kitų svarbių priežasčių, prieš tai gavus Viešųjų pirkimų tarnybos sutikimą.

2.3. Į Sutarties kainą įskaičiuotos visų darbų, numatytų statinio paprastojo remonto darbu kiekio žiniaraštyje ir techninėse specifikacijose, išlaidos bei su jais susijusių paslaugų, statybos produktų ir įrenginių įsigijimo, derinimo, bandymo, kadastrinių matavimų (žemės sklypų ir/ar statinių) atlikimo ir kadastrinių bylų suformavimo, personalo mokymo, draudimo, mokesčių (taip pat PVM *– jeigu taikomas*), muitų, akcizų, garantinės priežiūros bei kitos išlaidos.

2.4. Užsienio valiutų kursų svyravimo, gamintojų kainų keitimo rizika tenka **Rangovui** ir **Rangovas** patvirtina, kad yra tai įvertinęs, pateikdamas savo pasiūlymą (konkursui/deryboms).

2.5. Sutarties specialiojoje dalyje gali būti nustatyti papildomi Sutarties kainos keitimo atvejai.

2.6. **Papildomi darbai** *(šiame punkte nurodytos sąlygos taikomos jeigu Sutarties specialiojoje dalyje nėra nurodyta, kad papildomų darbų atsiradimo rizika tenka* ***Rangovui****)*:

2.6.1. Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių **Rangovas** nenumatė pateikdamas savo pasiūlymą (konkursui/deryboms) ir sudarant šią Sutartį, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos darbus **Rangovas** atlieka savo pastangų ir išteklių (piniginių, materialinių ir/ar kitų) sąskaita;

2.6.2. Už statybos darbus, kuriuos **Rangovas** atlieka savarankiškai, be **Užsakovo** leidimo, nukrypdamas nuo Sutarties, neatlyginama. **Užsakovui** pareikalavus, **Rangovas** privalo, per **Užsakovo** nurodytą terminą pašalinti be **Užsakovo** leidimo atliktus darbus;

2.6.3. Sutarties vykdymo metu atsiradus būtinybei atlikti papildomus darbus, kurių **Rangovas** negalėjo numatyti, Šalims susitarus dėl tokių darbų atlikimo, tokių darbų kaina apskaičiuojama tokiais būdais:

2.6.3.1. kai atsiradę papildomi darbai gali būti aprašyti ir įkainoti konkurso pasiūlymo sąmatoje pateiktais įkainiais, papildomų darbų kaina apskaičiuojama pasinaudojant sąmatoje nurodytais darbų įkainiais;

2.6.3.2. kai papildomų darbų kaina negali būti apskaičiuota Sutarties 2.6.3.1 punkte nurodytu būdu, nustatant papildomų darbų kainą, turi būti svarstoma galimybė (jei įmanoma) išskaičiuoti kainos dalį iš Sutartyje numatyto įkainio (*pavyzdžiui, tinkavimo įkainį išskaičiuojant iš sutartyje numatyto „Tinkavimas, glaistymas, dažymas“ darbo įkainio*) arba jei įmanoma, panaudojant Sutartyje numatyto įkainio sudėtines dalis (*pavyzdžiui, tinkavimo įkainį išskaičiuojant iš sutartyje numatyto „Tinkavimas, glaistymas, dažymas“ darbo įkainio*) arba jei įmanoma, panaudojant Sutartyje numatyto įkainio sudėtines dalis (*pavyzdžiui, sutartyje numatytas darbas „Lietaus nuotekų PVC vamzdynas su fasoninėmis dalimis DN110, slėgio klasė PN6 įrengimas (toliau – darbas X), kurio įkainis - 50 EUR už m. Vykdant sutartį nustatoma, kad būtina atlikti papildomą darbą – įrengti „Lietaus nuotekų PVC vamzdyną DN110 slėgio klasė PN10“ (toliau – darbas Y). Šiuo atveju sutartyje numatytas įkainis išskaidomas nustatant vamzdžio statybos produkto kainą, kuri, pavyzdžiui, yra lygi 15 EUR /m. Vadovaujantis rekomendacijose nurodytomis arba vidutinėmis rinkos kainomis, nustatomas PVC vamzdžio kainos didinimo koeficientas apskaičiuojant kainų santykį, kai, pavyzdžiui, rekomendacijose nurodyta Darbo X statybos produkto kaina - 18 EUR /m, o darbo Y – 29 EUR /m (29 EUR /m / 18 EUR /m). Tokiu atveju nustatant papildomo darbo įkainį, vamzdžio kaina – 15 EUR /m didinama koeficientu 1,61 (1,61\*15 EUR /m) ir apskaičiuojama reikiamo statybos produkto vamzdžio kaina - 24,15 EUR /m. Suskaičiuojamas naujas papildomo darbo įkainis, atsižvelgiant į apskaičiuotą reikiamo statybos produkto vamzdžio kainą – 59,15 EUR /m ((50-15)+24,15 EUR /m).* Taikant šį papildomų darbų įkainio nustatymo metodą remiamasi sutartyje numatytais įkainiais arba įkainių išskaidymu;

2.6.3.3. kai papildomų darbų kaina negali būti apskaičiuota Sutarties 2.6.3.1 punkte ir/ar 2.6.3.2 punkte nurodytais būdais, papildomų darbų kaina nustatoma tokiu būdu: konkretaus papildomo darbo įkainis apskaičiuojamas įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos) bei netiesiogines (pridėtinių išlaidų ir pelno) išlaidas, kurios negali būti didesnės už bendrą vidutinę rinkos kainą pagal UAB „Sistela“ normatyvų duomenis (įvertinus visas išlaidas – tiesiogines ir netiesiogines), tačiau statybos produktų ir įrengimų kaina ne didesnė nei **Rangovo** patiriamos išlaidos joms įsigyti, o pridėtinių išlaidų ir pelno dydis ne didesni nei 5% tiesioginių išlaidų;

2.6.3.4. Sutarties specialiojoje dalyje gali būti nurodyti ir kiti papildomų darbų kainos (įkainių) apskaičiavimo būdai.

2.6.4. Apie papildomų darbų atlikimo poreikį šalys viena kitą privalo informuoti ne vėliau kaip per 5 darbo dienas nuo tokio poreikio atsiradimo dienos;

2.6.5. Jeigu atlikti papildomus darbus siūlo atlikti **Rangovas**, papildomų darbų būtinumą visais atvejais **Rangovas** turi būtų pagrįsti dokumentais, kurie turi būti pateikti vertinimui **Užsakovui**;

2.6.6. **Užsakovas** papildomiems darbams įsigyti turi vykdyti atskirą pirkimą. Jei papildomus darbus planuojama įsigyti iš šios Sutarties **Rangovo** vadovaujantis Lietuvos Respublikos viešųjų pirkimų įstatymo nuostatomis, perkančioji organizacija juos įsigyja ne didesniais įkainiais nei buvo numatyti šioje Sutartyje, išskyrus tuos atvejus, kai pasikeitė rinkos kainos.

2.6.7. Kai apskaičiavus papildomų darbų kainą **Užsakovas** nustato, kad Sutarties kaina su papildomais darbais neviršys statinio statybos skaičiuojamosios kainos, nustatytos vadovaujantis STR 1.05.06:2010 „Statinio projektavimas“, tokiu atveju papildomi darbai įsigyjami šalims raštu sudarius papildomą susitarimą, kuriame šalys susitaria dėl visų su papildomų darbų vykdymu susijusių sąlygų *(taikoma kai* ***Užsakovas*** *darbus įsigyja pagal projektą).*

2.6.8. Kai apskaičiavus papildomų darbų kainą **Užsakovas** nustato, kad Sutarties kaina su papildomais darbais viršys statinio statybos skaičiuojamąją kainą, papildomiems darbams įsigyti **Užsakovas** turi vykdyti atskirą pirkimą Lietuvos Respublikos viešųjų pirkimų įstatymo nuostatomis. Jei papildomi darbai bus įsigyjami iš **Rangovo** vadovaujantis Lietuvos Respublikos viešųjų pirkimų įstatymo nuostatomis, papildomi darbai įsigyjami ir jų kaina apskaičiuojama ne didesniais įkainiais nei buvo numatyti šioje Sutartyje, išskyrus tuos atvejus, kai pasikeitė rinkos kainos *(taikoma kai* ***Užsakovas*** *darbus įsigyja pagal projektą)*;

2.6.9. Dėl papildomų darbų vykdymo poreikio gali būti atsisakyta atlikti Sutartyje numatytus darbus ir/ar sumontuoti statybos produktus.

2.6.10. Jei **Rangovas** atlieka darbų, nurodytų Sutartyje, daugiau nei buvo numatyta, laikoma, kad tie darbų kiekiai buvo įskaičiuoti į mokėtiną pagal sutartį kainą, t. y. nepriklausomai nuo atliktų darbų apimties, Sutarties kaina negali būti keičiama. Didesni **Rangovo** pagal Sutartį atliktų darbų kiekiai (apimtys), nesant sutarties Šalių raštiško susitarimo dėl jų, kurie yra būtini šiai sutarčiai įvykdyti, nelaikomi papildomais darbais.

**3. Užsakovo teisės ir pareigos**

3.1. **Užsakovas** turi teisę:

3.1.1. kontroliuoti atliekamų darbų kiekį, terminus ir kokybę;

3.1.2. neatlygintinai atsisakyti dalies Sutartyje numatytų dar neatliktų remonto darbų įspėjęs **Rangovą** apie tai ne vėliau kaip likus *Sutarties specialiojoje dalyje nustatyto termino* iki konkrečių darbų atlikimo pradžios;

3.1.3. iš **Rangovo** reikalauti pateikti sutarčių su pagrindinių statybos produktų bei įrenginių tiekėjais išrašus, tiekimo terminus bei techninius duomenis apie tiekiamus statybos produktus ir įrenginius.

3.2. **Užsakovas** įsipareigoja:

3.2.1. skirti prižiūrėtoją;

3.2.2. organizuoti statybvietės (statinio ar statinio dalies) perdavimą **Rangovui** pagal statybvietės perdavimo ir priėmimo aktą;

3.2.3. perduoti **Rangovui** dokumentus, leidžiančius vykdyti darbus;

3.2.4. pranešti **Rangovui** apie pastebėtus darbų defektus nedelsiant, bet ne vėliau kaip per 3 darbo dienas nuo dienos, kurią sužinojo apie darbų defektus;

3.2.5. priimti iš **Rangovo** Sutarties ir jos priedų reikalavimus atitinkančius atliktus darbus bei sumokėti už juos Sutartyje nustatyta tvarka.

**4. Rangovo teisės ir pareigos**

4.1. **Rangovas** turi teisę **Užsakovui** vėluojant atsiskaityti už atliktus darbus ilgiau nei 2 (du) mėnesius, sustabdyti darbus ir po 30 (trisdešimt) kalendorinių dienų nutraukti Sutartį.

4.2. **Rangovas** įsipareigoja:

4.2.1. per Sutarties specialiojoje dalyje nustatytą terminą (terminus) nuo Sutarties įsigaliojimo dienos atlikti sutartyje numatytus darbus, pagal Sutarties ir jos priedo (priedų) sąlygas;

4.2.2. skirti remonto darbų vadovą, nurodytą Sutarties specialiojoje dalyje;

4.2.3. pagal Statybvietės perdavimo ir priėmimo aktą priimti iš **Užsakovo** statybvietę (statinį ar statinio dalį);

4.2.4. iki statybvietės (statinio ar statinio dalies) priėmimo iš **Užsakovo** pagal Statybvietės perdavimo ir priėmimo aktą dienos pateikti **Užsakovui** sąrašą darbuotojų, kurie dirbs ir lankysis darbų atlikimo vietoje (statybvietėje) bei sąrašą mechanizmų ir transporto priemonių, kurie bus naudojami darbų atlikimo vietoje, taip pat pasirašytinai supažindinti **Rangovo** darbuotojus su **Užsakovo** pateikta Darbuotojų, atliekančių darbus pagal sutartį elgesio instrukcija;

4.2.5. rengti ir teikti prižiūrėtojui tikrinti ir pasirašyti (vizuoti) atliktų darbų aktus, paslėptų darbų aktus, pažymas apie atliktų darbų ir išlaidų vertę, PVM sąskaitas faktūras;

4.2.6. prižiūrėtojui pareikalavus, jam pateikti naudojamų statybos produktų bei įrenginių kokybę patvirtinančius atitikties dokumentus (techninius pasus, sertifikatus, atitikties deklaracijas, techninius liudijimus) ir statybos produktų pavyzdžius, atlikti jų matavimus ir bandymus;

4.2.7. nevykdyti prižiūrėtojo reikalavimų atlikti sutartyje papildomų (nenumatytų) darbų, nesuderinus su **Užsakovu**;

4.2.8. **Užsakovui** pareikalavus ir per **Užsakovo** nurodytą laiką savo sąskaita pašalinti atliktus Sutartyje nenumatytus darbus, kuriuos jis atliko;

4.2.9. nedelsiant raštu pranešti **Užsakovui** apie pastebėtus darbų defektus, bet ne vėliau kaip per 2 (dvi) darbo dienas nuo dienos, kurią sužinojo apie darbų defektus;

4.2.10. atsakyti už savo ir subrangovųatliktų darbų bei statybos produktų kokybę ir jų atitikimą numatytoms techninėms specifikacijoms;

4.2.11. **Užsakovo** reikalavimu pakeisti darbuotoją, kuris statybvietėje nesilaiko Sutarties bendrosios dalies 4.2.4 punkte nurodytos instrukcijos;

4.2.12. sutarties vykdymo laikotarpiu:

4.2.12.1. tvarkyti statybvietę vadovaudamasis teisės aktais, reglamentuojančiais darboviečių įrengimo statybvietėse sąlygas ir tvarką, o pabaigęs visus darbus, sutvarkyti (išvalyti) ir išvežti iš teritorijos, kurioje buvo vykdomi su šia sutartimi susiję darbai, įvairias liekanas, šiukšles ir nuolaužas, paliekant patalpas ir statybvietės teritoriją bei įrenginius švarius ir saugius;

4.2.12.2. kompensuoti **Užsakovui** ar statinio naudotojuikomunalinių paslaugų (elektros energijos, šilumos, vandentiekio, šiukšlių išvežimo ir pan.) išlaidas, patirtas dėl **Rangovo** vykdomų darbų. Minėtoms **Užsakovo** ar statinio naudotojoišlaidoms kompensuoti tarp **Užsakovo** (arba statinio naudotojo) ir **Rangovo** pasirašoma sutartis (*taikoma jei nurodyta Sutarties specialiojoje dalyje*) arba kompensavimo sąlygos ir tvarka nustatomi *Sutarties specialiojoje dalyje*;

4.2.12.3. išsaugoti aplinką, kelius, aikšteles, netvarkomų patalpų apdailą, konstrukcijas, baldus ir įrenginius nepažeistus, o juos pažeidus, savo lėšomis atstatyti jų būklę;

4.2.13. užtikrinti, kad:

4.2.13.1. vykdant darbus būtų naudojami tik nauji statybos produktai ir gaminiai, ir tik pagal techninių specifikacijų reikalavimus;

4.2.13.2. prieš tiekiant įrenginius ir statybos produktus į statybvietę, būtų patikrinta įrenginių, statybos produktų ir jų sudėtinių dalių kokybė, ir jie priimti pagal prekių kokybės kontrolės tvarką, o nustačius juose defektų, savo sąskaita pakeisti į kokybiškus;

4.2.14. per **Užsakovo** nurodytą laiką neatlygintinai pašalinti darbų atlikimo metu **Užsakovo** nustatytus darbų defektus ir jų padarinius, atsiradusius dėl **Rangovo** ar subrangovų kaltės, o atsisakius šalinti defektus ir jeigu šiuos defektus pašalina **Užsakovas** savo sąskaita, sumokėti **Užsakovui** defektų pašalinimo kainą ir kompensuoti kitas **Užsakovo** turėtas išlaidas, susijusias su defektų šalinimu;

4.2.15. nedelsdamas raštu pranešti **Užsakovui** apie iškilusias aplinkybes, už kurias **Rangovas** nėra atsakingas ir kurios daro negalimą visų arba dalies Sutartyje numatytų įsipareigojimų atlikimą, nurodant šių aplinkybių atsiradimo priežastis;

4.2.16. raštu informuoti **Užsakovą** apie baigtus darbus ir per 10 (dešimt) dienų pateikti prižiūrėtojui su statinio remontu susijusius dokumentus: atliktų darbų aktą (aktus), pažymas apie atliktų darbų ir išlaidų vertę, paslėptų darbų aktus, aprašymus ir panaudotų gaminių bei statybos produktų atitikties sertifikatus arba atitikties deklaracijas, o importinių gaminių bei medžiagų – gaminančios šalies sertifikatus ir atitikties deklaracijas, taip pat, kitus dokumentus, numatytus techninėse specifikacijose;

4.2.17. dalyvauti suremontuoto statinio ar jo dalies darbų užbaigimo procedūrose ir teikti paaiškinimus Statinio pripažinimo suremontuotu komisijai;

4.2.18. Statinio pripažinimo suremontuotu komisijai pasirašius Statinio (jo dalies) pripažinimo suremontuotu aktą ir patvirtinus, kad darbai yra baigti, Statybvietės perdavimo ir priėmimo aktu grąžinti statybvietę **Užsakovui** pilnai ir tinkamai sutvarkytą;

4.2.19. **Užsakovui** keičiant einamųjų metų finansavimo dydį, pasirašyti papildomus susitarimus su **Užsakovu** dėlKalendorinio darbų vykdymo grafiko pakeitimo (*jeigu taikoma*);

4.2.20. konkurso pasiūlymo sąmatos įkainyje praleistus, sumažintus arba neįvertintus statybos produktus ir išlaidas, būtinas įvykdyti Sutartį, numatytus konkurso sąlygose, papildomomis ar nenumatytomis išlaidomis nepripažinti ir atlikti savo sąskaita.

**5. Mokėjimo terminai ir sąlygos**

5.1. Mokėjimai už atliktus darbus vykdomi pagal **Rangovo** pateiktas PVM sąskaitas – faktūras, **Šalims** prieš taipasirašius atliktų darbų aktus ir pažymą apie atliktų darbų ir išlaidų vertę.

5.2. **Rangovui** už atliktus darbus sumokama per 30 (trisdešimt) dienų nuo PVM sąskaitos faktūros pateikimo **Užsakovui** dienos.

5.3. **Užsakovo** sutikimu **Rangovui** avansu gali būti sumokama iki 10 % Sutarties specialiojoje dalyje nurodytos Sutarties kainos be PVM, jeigu **Užsakovas** turi lėšų, o **Rangovui** yra būtina įsigyti medžiagas arba įrangą konkretiems darbams atlikti ir **Rangovas** pateikia banko garantiją arba draudimo bendrovės laidavimo raštą visai avanso sumai. Kartu su draudimo bendrovės laidavimo raštu, **Rangovas** privalo pateikti draudimo bendrovės raštišką patvirtinimą, kad teikiamas laidavimo raštas yra galiojantis. **Užsakovo** avansu sumokėta suma **Rangovui** užskaitoma kaip išankstinis apmokėjimas už atliktus darbus. Tolesni mokėjimai atskaičius avansą vykdomi vadovaujantis **Užsakovo** priimtais atliktų darbų aktais ir pagal pateiktas PVM sąskaitas – faktūras (*jeigu specialiojoje dalyje numatyta, kad ši sąlyga taikoma*).

5.4. Sutarties bendrosios dalies 5.3 punkte nurodytuose Avansinio apmokėjimo banko garantijoje ar draudimo bendrovės laidavimo rašte, kuri/is pateikiamas **Užsakovui**:

5.4.1. privalo būti įrašyta, kad garantas/laiduotojas neatšaukiamai ir besąlygiškai įsipareigoja per 14 (keturiolika) dienų nuo raštiško pranešimo, patvirtinančio Sutarties nutraukimą dėl bent vieno iš Sutarties bendrosios dalies 11.2.1 – 11.2.11 punktuose išvardintų pagrindų arba kad **Rangovas** ne pagal paskirtį naudoja (panaudojo) avansu sumokėtą sumą, iš **Užsakovo** gavimo, sumokėti **Užsakovui** sumą, neviršijant laidavimo/garantijos sumos, pinigus pervedant į **Užsakovo** sąskaitą.

5.4.2. negali būti nurodyta, kad garantas ar laiduotojas atsako tik už tiesioginių nuostolių atlyginimą.

5.4.3. negali būti įrašytos nuostatos ar sąlygos, kurios įpareigotų **Užsakovą** įrodyti garantiją ar laidavimo raštą išdavusiai įmonei, kad su **Rangovu** Sutartis nutraukta teisėtai arba kitaip leistų garantiją ar laidavimo raštą išdavusiai įmonei nemokėti garantija ar laidavimu užtikrinamos (laiduojamos) sumos.

5.4.4. Avansinio apmokėjimo banko garantija arba draudimo bendrovės laidavimo raštas turi galioti 2 (dvejais) mėnesiais ilgiau nei Sutartyje ar jos prieduose nustatytas visų darbų atlikimo terminas.

5.5. Avansinio apmokėjimo banko garantija arba draudimo bendrovės laidavimo raštas, neatitinkantys Sutarties 5.4 punkte nustatytų reikalavimų, nebus priimami. Tokiu atveju bus laikoma, kad **Rangovas** avansinio apmokėjimo banko garantijos arba draudimo bendrovės laidavimo rašto **Užsakovui** nepateikė ir bus taikomas Sutarties bendrosios dalies 5.6 punktas.

5.6. **Rangovui** nepateikusavansinio apmokėjimo banko garantijos arba draudimo bendrovės laidavimo raštoSutarties 5.4 punkte nustatytomis sąlygomis, **Rangovas** įsipareigoja visus Sutartyje numatytus sutartinius įsipareigojimus įvykdyti Sutartyje ir jos prieduose nustatyta tvarka ir terminais be avansinio mokėjimo.Tokiu atveju **Užsakovas** už atliktus darbus su **Rangovu** atsiskaito Sutarties bendrosios dalies 5.1 ir 5.2 punktuose nustatyta tvarka.

**6. Garantiniai įsipareigojimai**

6.1. Nustatomi tokie statinio garantiniai terminai: Statinio garantinis terminas – 5 metai, paslėptų statinio elementų (konstrukcijų, vamzdynų ir kt.) – 10 metų, o jeigu buvo nustatyta šiuose elementuose tyčia paslėptų defektų – 20 metų.

6.2. Statinyje naudojamų statybos produktų ir įrenginių, kurie nesusiję su Lietuvos Respublikos statybos įstatymo reikalavimais (išskyrus statybos produktus ir įrenginius paslėptose statinio konstrukcijose), garantinis laikas (nemokamas garantinis remontas ir garantinė priežiūra) nustatomas tiekėjo išduodamuose dokumentuose.

6.3. Garantiniu terminu išryškėję statinio remonto defektai šalinami vadovaujantis Lietuvos Respublikos civilinio kodekso ir Lietuvos Respublikos statybos įstatymo ir kitų teisės aktų nustatyta tvarka.

6.4. **Užsakovas**, per statinio garantinį terminą nustatęs remonto defektus, pakviečia **Rangovą** ir surašo dvišalį aktą, kuriame nurodo remonto defektus, dėl defektų atsiradusius padarinius ir defektų bei padarinių pašalinimo terminus. Jei **Rangovas** neatvyksta arba atsisako pasirašyti dvišalį aktą, **Užsakovas** vienašališkai surašo defektų aktą ir apie tai nedelsiant informuoja **Rangovą**.

6.5. **Rangovas** įsipareigoja savo sąskaita pašalinti per statinio garantinį terminą nustatytus remonto defektus savo lėšomis per 10 (dešimt) darbo dienų nuo **Užsakovo** raštiško pranešimo (paštu, faksu, elektroniniu paštu) pateikimo dienos arba per kitą **Užsakovo** nustatytą terminą.

**7.** **Nenugalimos jėgos (*force majeure*) aplinkybės**

7.1. Nė viena iš **Šalių** neatsako už dalinį ar visišką prisiimtų įsipareigojimų neįvykdymą, jeigu ji laiku įrodys, kad įsipareigojimų neįvykdė dėl nenugalimos jėgos aplinkybių.

7.2. Sutarties **Šalis**, kuri dėl nenugalimos jėgos aplinkybių negali įvykdyti savo įsipareigojimų, privalo nedelsdama, bet ne vėliau kaip per 14 (keturiolika) dienų nuo aplinkybių atsiradimo ar paaiškėjimo, raštu informuoti apie tai kitą **Šalį**.

7.3. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos aplinkybėms (force majeure) taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840.

**8. Šalių atsakomybė**

8.1. Rangovas, vėluodamas Sutarties specialiojoje dalyje ar Sutarties prieduose nustatytais terminais atlikti visus Sutartyje numatytus darbus, darbų dalį ar darbų etapą, moka **Užsakovui** 0,2 % nuo vėluojamų atlikti darbų, darbų dalies ar darbų etapo kainos dydžio Šalių iš anksto sutartus minimalius nuostolius už kiekvieną pavėluotą dieną. Darbai taip pat laikomi neužbaigtais, kai paskirtoji Statinio pripažinimo suremontuotu komisija dėl **Rangovo** kaltės nepripažino suremontuoto statinio (jo dalies) tinkamu naudoti. **Šalių** iš anksto sutarti minimalūs nuostoliai nemokami, jei ne dėl **Rangovo** kaltės suremontuotas statinys (jo dalis) nepripažįstamas tinkamu naudoti arba ne dėl **Rangovo** kaltės Sutartyje numatytu laiku neužbaigiami darbai.

8.2. **Rangovas**, per Sutartyje nustatytus terminus nepateikęs **Užsakovui** Sutartyje nurodytų privalomų dokumentų arba juos pateikęs nekokybiškus, moka **Užsakovui** 0,02 % nuo Sutarties specialiojoje dalyje nurodytos Sutarties kainos be PVM dydžio Šalių iš anksto sutartus minimalius nuostolius už kiekvieną pavėluotą dieną iki dokumentai bus tinkamai parengti ir pateikti **Užsakovui,** o dokumentų praradimo atveju, savo lėšomis parengia naujus.

8.3. **Rangovas**, per **Užsakovo** nustatytą terminą (Sutarties bendrosios dalies 4.2.14 punktas) nepašalinęs darbų defektų ar atliktų sutartyje nenumatytų darbų padarinių, moka **Užsakovui** 0,1 % nuo Sutarties specialiojoje dalyje nurodytos Sutarties kainos be PVM dydžio **Šalių** iš anksto sutartus minimalius nuostolius už kiekvieną pavėluotą dieną iki defektai bus pašalinti. **Rangovui** atsisakius šalinti darbų defektus ar atliktų sutartyje nenumatytų darbų padarinius, juos gali pašalinti **Užsakovas** savo sąskaita, o **Rangovas** tokiu atveju privalo kompensuoti **Užsakovui** visas su defektų ar Sutartyje nenumatytų darbų padarinių šalinimu susijusias ir turėtas išlaidas ir papildomai sumokėti 50 % šių išlaidų vertės dydžio **Šalių** iš anksto sutartus minimalius nuostolius.

8.4. Rangovas, per Sutarties bendrosios dalies 6.5 punkte nustatytą terminą nepašalinęs remonto defektų, moka **Užsakovui** 0,2 % Sutarties specialiojoje dalyje nurodytos Sutarties kainos be PVM dydžio **Šalių** iš anksto sutartus minimalius nuostolius už kiekvieną pavėluotą dieną, kurių sumokėjimas neatleidžia **Rangovo** nuo pareigos atlyginti **Užsakovo** patirtus nuostolius **Rangovui** nevykdant arba netinkamai vykdant savo įsipareigojimus, susijusius su darbų garantija. **Šalių** iš anksto sutartus minimalius nuostolius **Rangovas** įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.

8.5. **Rangovui** atsisakius arba vengiant šalinti per garantinį laiką nustatytus darbų defektus, **Užsakovas** turi teisę, apie tai įspėjęs **Rangovą** raštu, šiuos defektus pašalinti savo sąskaita. **Užsakovui** pašalinus darbų defektus savo sąskaita, **Rangovas** privalo kompensuoti **Užsakovui** visas su defektų šalinimu susijusias ir turėtas išlaidas ir papildomai sumokėti 50 % šių išlaidų vertės be PVM dydžio **Šalių** iš anksto sutartus minimalius nuostolius.

8.6. **Rangovas** sutinka, kad **Užsakovas** Šalių iš anksto sutartus minimalius nuostolius (netesybas) išskaičiuotų iš darbų kainos. Tokiu atveju **Rangovui** sumokama darbų kaina, kuri lygi kainai, susidarančiai iš darbų kainos nurodytos Sutarties specialiojoje dalyje, atėmus Šalių iš anksto sutartus minimalius nuostolius, mokėtinus **Užsakovui**.

8.7. **Rangovui** neatlyginama už sutartyje nenumatytus darbus, dėl kurių atlikimo su **Užsakovu** nebuvo raštu susitarta.

8.8. **Rangovas** visiškai atsako tretiesiems asmenims už jo vykdant darbus padarytus patentų, autorių, turtinių teisių ir kitokių teisių pažeidimus.

8.9. Nutraukus Sutartį dėl bent vienos iš Sutarties bendrosios dalies 11.2.1 – 11.2.11 punktuose išvardintų priežasčių, **Rangovas** per 14 (keturiolika) dienų (skaičiuojant nuo Sutarties nutraukimo dienos) turi sumokėti **Užsakovui** 10 (dešimt) % Sutarties specialiojoje dalyje nurodytos Sutarties kainos be PVM dydžio Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų vertės (*kai darbai vykdomi ir už juos apmokama etapais*). Šalių iš anksto sutartų minimalių nuostolių sumokėjimas neatleidžia **Rangovo** nuo pareigos atlyginti visus **Užsakovo** patirtus nuostolius, **Rangovui** nevykdant ar netinkamai vykdant sutartį.

8.10. Finansavimo vėlavimas iš biudžeto yra sąlyga visiškai atleidžianti **Užsakovą** nuo civilinės atsakomybės ir palūkanų mokėjimo už pavėluotą atsiskaitymą.

**9. Sutarties galiojimas**

9.1. Sutarties Šalims pasirašius Sutartį, ji įsigalioja (*sąlyga taikoma, jeigu sutarties vykdymas nebus užtikrintas draudimo bendrovės laidavimu arba banko garantija*). Jeigu Sutarties vykdymas bus užtikrinamas draudimo bendrovės laidavimu arba banko garantija, Sutartis įsigalioja Šalims ją pasirašius ir **Rangovui** pateikus **Užsakovui** Sutarties įvykdymo užtikrinimo banko garantiją ar draudimo bendrovės laidavimo raštą, užtikrinantį Sutarties bendrosios dalies 8.9 punkte nurodytos sumos sumokėjimą. Kartu su draudimo bendrovės laidavimo raštu, **Rangovas** privalo pateikti draudimo bendrovės raštišką patvirtinimą, kad teikiamas laidavimo raštas yra galiojantis.

9.2. Sutarties 9.1 punkte nurodytuose Sutarties įvykdymo užtikrinimo banko garantijoje ar draudimo bendrovės laidavimo rašte, kuri/is pateikiamas **Užsakovui**:

9.2.1. privalo būti įrašyta, kad garantas/laiduotojas neatšaukiamai ir besąlygiškai įsipareigoja per 14 (keturiolika) dienų nuo raštiško pranešimo, patvirtinančio Sutarties nutraukimą dėl bent vieno iš 11.2.1 – 11.2.11 punktuose išvardintų priežasčių, iš **Užsakovo** gavimo, sumokėti **Užsakovui** Sutarties bendrosios dalies 8.9 punkte nurodytą sumą, pinigus pervedant į **Užsakovo** sąskaitą.

9.2.2. Negali būti nurodyta, kad garantas ar laiduotojas atsako tik už tiesioginių nuostolių atlyginimą. Turi būti įsipareigojama atlyginti konkrečią Sutarties įvykdymo užtikrinimo sumą, nurodytą Sutarties 8.9 punkte.

9.2.3. Negali būti įrašytos nuostatos ar sąlygos, kurios įpareigotų **Užsakovą** įrodyti garantiją ar laidavimo raštą išdavusiai įmonei, kad su **Rangovu** Sutartis nutraukta teisėtai arba kitaip leistų garantiją ar laidavimo raštą išdavusiai įmonei nemokėti garantija ar laidavimu užtikrinamos (laiduojamos) sumos.

9.2.4. Sutarties įvykdymo užtikrinimo banko garantija arba draudimo bendrovės laidavimo raštas turi galioti 2 (dvejais) mėnesiais ilgiau nei Sutartyje ar jos prieduose nustatytas visų darbų atlikimo galutinis terminas.

9.2.5. Banko garantija arba draudimo bendrovės laidavimo raštas, neatitinkantys Sutarties bendrosios dalies 9.2.1 – 9.24 punktuose nustatytų reikalavimų, nebus priimami ir Sutartis neįsigalios.

9.3. Sutarties įvykdymo užtikrinimo banko garantiją ar draudimo bendrovės laidavimo raštą, užtikrinantį Sutarties bendrosios dalies 8.9 punkte nurodytos sumos sumokėjimą, **Rangovas** pateikia **Užsakovui** ne vėliau kaip per 5 (penkias) dienas po Sutarties pasirašymo.

9.4. Jei Sutarties vykdymo metu sutarties įvykdymo užtikrinimą išdavęs juridinis asmuo (bankas ar draudimo bendrovė) negali įvykdyti savo įsipareigojimų, **Rangovas** per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis kaip ir ankstesnysis. Jei **Rangovas** nepateikia naujo sutarties įvykdymo užtikrinimo, **Užsakovas** turi teisę nutraukti **Sutartį** joje nustatyta tvarka (*jeigu sutarties vykdymas bus užtikrintas draudimo bendrovės laidavimu arba banko garantija*).

9.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos **Rangovui** pateikus raštišką prašymą (*jeigu sutarties vykdymas bus užtikrintas draudimo bendrovės laidavimu arba banko garantija*).

9.6. Sutarties sąlygos pirkimo sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai bei tokiems Sutarties sąlygų pakeitimams yra gautas Viešųjų pirkimų tarnybos sutikimas. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos konkurso sąlygose.

9.7. Sutartis galioja iki visiško **Šalių** sutartinių įsipareigojimų įvykdymo.

9.8. Sutarties galiojimas gali būti pratęstas Sutarties Specialiojoje dalyje nustatytomis sąlygomis.

**10. Sutarties pakeitimas ar sustabdymas**

10.1. Sutarties arba jos dalies vykdymas gali būti sustabdytas **Šalims** pasirašius susitarimą dėl Sutarties arba jos dalies vykdymo sustabdymo. Sutarties ar jos dalies vykdymas gali būti tęsiamas abiem **Šalims** pasirašius susitarimą, kuriuo Šalys susitaria toliau tęsti Sutarties vykdymą ir kuriuo yra pakeičiami Sutartyje numatyti darbų vykdymo terminai. Toks susitarimas tampa neatskiriama Sutarties dalimi. Sutartyje numatyti darbų vykdymo terminai gali būti keičiami tik tada, kai darbai nustatytais terminais negali būti įvykdyti ne dėl **Rangovo** kaltės.

10.2. Sutarties arba jos dalies vykdymas gali būti sustabdytas:

10.2.1. dėl trečiųjų šalių veiksmų, kurie turi įtaką sutarties vykdymui;

10.2.2. dėl **Užsakovo** finansavimo iš biudžeto sutrikimų;

10.2.3. dėl nenugalimos jėgos ar kitų aplinkybių, kurių iš anksto nebuvo galima numatyti.

**11. Sutarties nutraukimas**

11.1. Sutartis gali būti nutraukta:

11.1.1. raštišku Šalių susitarimu;

11.1.2. nenugalimos jėgos aplinkybėms užtrukus ilgiau nei 3 (trys) mėnesius ir abiem Šalims nesudarius susitarimų dėl šios Sutarties pakeitimo, leidžiančio Šalims toliau vykdyti savo įsipareigojimus.

11.2. **Užsakovas,** ne vėliau kaipprieš 15 (penkiolika) dienų raštu informavęs **Rangovą** turi teisę vienašališkai nutraukti Sutartį, jeigu:

11.2.1. **Rangovas** nepradeda darbų *Sutarties specialioje dalyje nurodytu terminu* (*jeigu taikoma*);

11.2.2. **Rangovas** vėluoja atlikti darbus *Sutarties specialioje dalyje nurodytu terminu*;

11.2.3. **Rangovas** nepateikia ar vėluoja pateikti **Užsakovui** pagal Sutartį privalomus dokumentus Sutarties specialiojoje dalyje nurodytu terminu;

11.2.4. **Rangovas** nepašalina darbų defektų ar atliktų sutartyje nenumatytų darbų padarinių Sutarties specialiojoje dalyje nurodytu terminu;

11.2.5. **Rangovas** vienašališkai didina darbų kainas/įkainius, išskyrus Sutarties bendrosios dalies 2.1 punkte numatytą atvejį;

11.2.6. **Rangovas** nevykdo Sutarties bendrosios dalies 9.4 punkte numatyto įsipareigojimo (*jeigu taikoma*);

11.2.7. **Rangovo** atliktų darbų kokybė neatitinka Sutartyje ir jos priede(-uose) nustatytų reikalavimų;

11.2.8. **Rangovas** vienašališkai be **Užsakovo** sutikimo sustabdo sutarties vykdymą išskyrus Sutarties bendrosios dalies 4.1. punkte numatytą atvejį;

11.2.9. **Rangovas** ilgiau kaip 20 dienų nevykdo kitų Sutartyje nustatytų įsipareigojimų;

11.2.10. **Rangovas** bankrutuoja arba yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija;

11.2.11. **Rangovas**, įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo, sukčiavimo, korupcijos, pinigų plovimo, dalyvavimo nusikalstamoje organizacijoje;

11.2.12. Sutarties galiojimo laikotarpiu **Rangovas** yra įtraukiamas į Nepatikimų tiekėjų sąrašą.

11.2.13. paaiškėja, kad **Rangovas** (įskaitant subrangovus ar subtiekėjus) nėra patikimas ir kelia pavojų nacionaliniam saugumui.

11.2.14. paaiškėja, kad darbai nebereikalingi ir toliau netikslinga tęsti Sutarties vykdymą.

11.4. Sutarties bendrosios dalies 11.2.1, 11.2.2, 11.2.4–11.2.8, 11.2.11–11.2.13 punktuose nurodyti atvejai laikomi esminiais Sutarties sąlygų pažeidimais.

11.5. Nutraukus Sutartį **Rangovas** per 15 (penkiolika) dienų nuo Sutarties nutraukimo dienos privalo **Užsakovui** gražinti visus iš **Užsakovo** gautus dokumentus ir sumokėtą avansą (jei toks buvo sumokėtas) už darbus, kurie nebuvo atlikti ir palikti statybvietę, perduodant ją **Užsakovui** pagal Statybvietės perdavimo ir priėmimo aktą.

**12. Ginčų sprendimo tvarka**

12.1. Sutartis sudaryta ir turi būti aiškinama pagal Lietuvos Respublikos teisę.

12.2. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal **Užsakovo** buveinės vietą.

**13. Susirašinėjimas**

13.1. **Užsakovo** ir **Rangovo** vienas kitam siunčiami pranešimai lietuvių/anglų (*taikoma, jeigu sutartis sudaroma anglų kalba*) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu, faksu arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.

13.2. Šalys įsipareigoja ne vėliau kaip per 3 (tris) darbo raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Sutarties Šalis nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

**14.** **Konfidencialumas**

14.1. Šalys privalo užtikrinti, kad informacija, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai.

14.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus.

14.3. **Rangovas** įsipareigoja be **Užsakovo** išankstinio rašytinio sutikimo nenaudoti **Užsakovo** jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktų numatytus atvejus.

**15. Baigiamosios nuostatos**

15.1. Pagal Sutartį darbų priežiūrą vykdys *Sutarties specialiojoje dalyje nurodytas* **Užsakovo** atstovas.

15.2. Sutartyje nurodytų dokumentų perdavimo ir priėmimo faktas visais atvejais turi būti įforminamas **Šalių** pasirašytais dokumentų perdavimo ir priėmimo aktais.

15.3. Sutartis sudaryta lietuvių kalba dviem egzemplioriais (po vieną kiekvienai Šaliai). Abu tekstai autentiški ir turi vienodą teisinę galią. Atsiradus neatitikimams tarp tekstų lietuvių ir anglų kalbomis, pirmenybė teikiama tekstui anglų kalba (*taikoma, jeigu sutartis sudaroma lietuvių ir anglų kalba*).

15.4. Šią sutartį sudaro Sutarties bendroji ir specialioji dalys bei sutarties priedas (-ai). Visi šios Sutarties priedai yra neatskiriama Sutarties dalis.

15.5. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.

15.6 Pažeidęs Sutarties bendrosios dalies 15.5 punkte nurodytą įpareigojimą **Teikėjas** moka **Pirkėjui** 5 % sutarties/pasiūlymokainos be PVM dydžio šalių iš anksto sutartų minimalių nuostolių sumą, jeigu sutarties Specialiojoje dalyje nenustatyta kitaip.

15.7. **Rangovas** garantuoja, kad turi visas Sutarties įvykdymui reikalingas licencijas, sertifikatus, leidimus ir pan. **Rangovas** įsipareigoja atlyginti **Užsakovui** nuostolius, jeigu **Užsakovui** būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant.

15.8. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).

15.9. Sutarties vykdymas gali būti aiškinamas Šalių raštišku sutarimu, tačiau toks aiškinimas negali keisti Sutarties sąlygų.

15.10. Šalių rekvizitai nurodomi Sutarties specialiojoje dalyje. Rekvizituose turi būti nurodyti Šalių juridinio asmens kodas, adresas, telefono numeris, fakso numeris, elektroninis paštas, banko sąskaitos numeris, kontaktinio asmens duomenys (pareigos, vardas, pavardė, telefonas, elektroninis paštas).

|  |  |
| --- | --- |
| **Užsakovo** vardu  LK LV Įgulų aptarnavimo tarnybos Administracijos viršininkas, vykdantis vado funkcijas  mjr. Rolandas Pilvinis | **Rangovo** vardu  UAB Inovasta  direktorius  Dainius Misevičius |
|  |  |